**Când ai să vii**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când ai să vii

Când ai să vii, să-mi împrumuți privirea

Și apogeul să-l cobori la șes,

În trupul meu ai să găsești orbirea

Ce-o-nmiresmez cu floarea de cireș.

Când am să vin, am să mă dărui toată,

Cu amintiri, dar și cu viitor,

Trecutului îi rup o nestemată,

Cu tine-am să trezesc un prim fior.

Când o să fim, vom bea din apa vieții

Și-om îmbăta, lăuntrice poteci,

Vom discuta, prin rime ca poeții

Și nopți întregi, ne-om pierde prin bodegi.

Ne vom trezi mahmuri de fericire

În râul de iubire-nfierbântat

Și-om înota de-atunci, în nemurire,

Ca orice cânt al vieții, necântat.